път не се прилагат изключенията от общоприетите практики):
 Невалидни заявки за ISRS Location Code
 Общи забележки: Услугата за валидна заявка за ISRS Location Codes не се поддържа от NtS Web Service. ISRS Location Codes се предоставят в рамките на Европейската система за управление на справочни данни (ERDMS).
 Правилното използване на ISRS Location Codes в заявките и тяхното тълкуване са представени в следните пет случая.
 Случай 1: В заявката липсват идентификационни елементи
 Идентификационните елементи са незадължителна част от заявката, т.е. заявка без нито един идентификационен елемент е допустима:
 Валидна заявка без идентификационен параметър
 Ако не е зададен идентификационен елемент, се връщат всички съобщения (разбира се, в зависимост от други филтриращи критерии като validity_period или dates_issue).
 Случай 2: Един идентификационен елемент в заявката
 Всеки идентификационен елемент може да съдържа един или два идентификационни елемента. Пример с един идентификационен елемент е показан на следващата фигура:
 Валидна заявка с един идентификационен параметър
 При получаване на такава заявка сървърът връща всички съобщения, при които е отчетено съвпадение, с начален хектометър ≤ на дадената стойност (240,7 в примера) и краен хектометър ≥ на тази стойност. На фигурата по-долу е показан този избор на съобщения: търсеното място се намира между началните и крайните стойности на хектометър в съобщения 1, 3 и 4, които ще бъдат върнати. При съобщения 2, 5 и 6 няма съвпадение с търсеното място, следователно те няма да бъдат върнати.
 Ако даден ISRS Location Code указва единичен обект, напр. водомерна станция или шлюз, web service следва да върне съобщенията, засягащи този обект.
 Съобщения, при които е отчетено съвпадение и съобщения, при които не е отчетено съвпадение за един идентификационен параметър
 Случай 3: Два идентификационни елемента в заявката
 Всеки идентификационен елемент може да съдържа един или два идентификационни елемента. Пример с два идентификационни елемента е показан на следващата фигура:
 Валидна заявка с два идентификационни параметъра
 Всички търсени хектометрични стойности се третират като валидни дори ако съответният участък от фарватера има различни начални и крайни точки. Например, ако участъкът от фарватера започва при хектометър 100,0 и свършва при хектометър 300,0, заявка за хектометри 20,0—400,0 ще бъде валидна. Разбира се, вътрешното търсене обхваща само „действителната“ дължина на участъка от фарватера.
 Това позволява също така търсенето да обхване всички съобщения за даден фарватер без да се знае неговият точен хектометричен диапазон (ISRS Location Code може да се изпрати с хектометри, зададени съответно на „00000“ или „99999“).
 Връщат се всички съобщения, при които е отчетено съвпадение и които се припокриват с дадения хектометричен интервал. Това положение е представено на следната диаграма:
 Съобщения, при които е отчетено съвпадение и съобщения, при които не е отчетено съвпадение за два идентификационни параметъра
 Фигурата по-горе показва как се определя „припокриването“. Докато обхватът на съобщения 1 до 4 се припокрива с обхвата на търсения хектометричен диапазон (частично или напълно), при съобщения 5 и 6 това не е така, следователно съобщения 1 до 4 ще бъдат върнати, а 5 и 6 няма да бъдат върнати.
 Техническата предпоставка за припокриване на дадено съобщение с определен интервал [A, B] е: Началният хектометър на съобщението да е ≤